***12. Napirendi pont***

***ELŐTERJESZTÉS***

***Bodmér Község Önkormányzata Képviselő-testületének***

***2022. május 31. napjára összehívott***

***soros, nyílt ülésére***

***Előterjesztés címe és tárgya:***

***MFP-UHK/2022 kódszámú, „Út, híd, kerékpárforgalmi létesítmény, vízelvezető rendszer építése/felújítása - Bodmér, 38/1 hrsz. -ú út burkolatának felújítási munkáira kivitelező kiválasztásáról***

***A tárgykört rendező jogszabály:***

* *Magyarország helyi önkormányzatairól szóló 2011. évi CLXXXIX. törvény*
* *Az önkormányzat vagyonáról, a vagyonnal való rendelkezés és vagyonkezelés szabályairól szóló 10/2013. (VII.31.) önkormányzati rendelet*

***Előterjesztő: Katona László polgármester***

***Az előterjesztést készítette: Dr. Sisa András jegyző***

***Tisztelt Képviselő-testület!***

*A Magyar Falu Program keretében meghirdetett MFP-UHK/2022 kódszámú, „Út, híd, kerékpárforgalmi létesítmény, vízelvezető rendszer építése/felújítása -2022” című projekt, Bodmér, 38/1 hrsz. -ú út burkolatának felújítási munkáinak megvalósítására támogatást nyert Önkormányzatunk.*

*Az út burkolatának felújítására vonatkozóan Bodmér Község Önkormányzata 3 ajánlattevőtől kért be árajánlatot.*

*A beérkezett árajánlatokat az Önkormányzat megvizsgálta és megállapította, hogy valamennyi ajánlattevő az előírt határidőn belül megtette ajánlatát. (Ajánlattételi határidő: 2022.05.16.)*

*A megkeresett három ajánlattevő az alábbiak szerint nyújtotta be árajánlatát:*

1. *GDR Trió Kft. –adószám: 29031588-2-13*

*Ajánlati ár:* ***bruttó: 11 081 918,-Ft***

1. *BLACK CAYENNE Kft.–adószám: 27891520-2-41*

*Ajánlati ár:* ***bruttó: 12 119 623,-Ft***

1. *Stabil Földgép Kft. –adószám: 27341898-2-43*

*Ajánlati ár:* ***bruttó: 12 799 860,-Ft***

*Az ajánlattevők szerződés teljesítésére való alkalmasságát minden esetben vizsgáltuk, és az ajánlattevőket alkalmasnak találtuk.*

*Azonos szakmai tartalmú (minőségű) ajánlatok érkeztek be, ezért javaslom, hogy a legkedvezőbb árat ajánló Árajánlattevővel kössön szerződést az önkormányzat, aki* ***GDR Trió Kft.*** *lett.*

*Az ajánlatok előterjesztésem mellékletét képezik.*

*Kérem a Tisztelt Képviselő-testületet, hogy az előterjesztést tárgyalja meg és a határozati javaslatot fogadja el.*

*Bodmér, 2022. május 26.*

*Tisztelettel:*

***Katona László***

*polgármester*

***Határozati javaslat:***

***Bodmér Község Önkormányzata Képviselő-testületének***

***/2022. (V. 31.) határozata***

***MFP-UHK/2022 kódszámú, „Út, híd, kerékpárforgalmi létesítmény, vízelvezető rendszer építése/felújítása - Bodmér, 38/1 hrsz. -ú út burkolatának felújítási munkáira kivitelező kiválasztásáról***

*Bodmér Község Önkormányzata Képviselő-testülete úgy dönt, hogy*

*1., Az MFP-UHK/2022 kódszámú, „Út, híd, kerékpárforgalmi létesítmény, vízelvezető rendszer építése/felújítása - Bodmér, 38/1 hrsz.-ú út burkolatának felújítási munkáinak elvégzésére* ***megbízza*** *az összegszerűségében legkedvezőbb ajánlatot benyújtó* ***GDR Trió Kft.-t*** *(székhely:* *2330 Dunaharaszti, Kőrisfa utca 22/B.; adószám: 29031588-2-13) az előterjesztés mellékletét képező árajánlat tartalmának megfelelően, az ott részletezett nettó 8.725.920,-Ft+27 % ÁFA, bruttó 11.081.918,-Ft, azaz Tizenegymillió-nyolcvanegyezerkilencszáztizennyolc forint vállalkozói díj mellett.*

*2., A Képviselő-testület felhatalmazza a Polgármestert a határozat mellékletét képező vállalkozói szerződés aláírására.*

*Határidő: azonnal*

*Felelős: polgármester*

*Melléklet a /2022. (V. 31.) határozathoz*

VÁLLALKOZÁSI SZERZŐDÉS

Amely létrejött egyrészről a

Név: **Bodmér Község Önkormányzata**

székhely: 8080 Bodmér, Vasvári P. u. 58.

adószám: 15364469-1-07

bankszámlaszám: 11736020-15364469

képviseli: Katona László polgármester

Telefon: 06-30/250-2301

e-mail. hivatal@bodmer.hu mint Megrendelő (a továbbiakban: Megrendelő), valamint a

cégnév: **GDR Trió Kft.**

székhely: 2330 Dunaharaszti, Kőrisfa u. 22/b.

adószám: 29031588-2-13

bankszámlaszám: 11600006-00000000-94986693

cégjegyzékszám: 13-09-210484

képviseli: Szabó Gábor ügyvezető

telefon: 06-20-556-7895

e-mail: [gdrtriokft@gmail.com](mailto:gdrtriokft@gmail.com) mint Vállalkozó (a továbbiakban: Vállalkozó; a Megrendelő és az Vállalkozó a továbbiakban együtt: Felek) között, az alábbi feltételekkel:

1. A szerződés tárgya:

* 1. A Vállalkozó elvállalja, a Megrendelő megrendeli:

**A Magyar Falu Program keretében meghírdetett MFP-UHK/2022 kódszámú, „Út, híd, kerékpárforgalmi létesítmény, vízelvezető rendszer építése/felújítása” -2022 című pályázati felhívásra benyújtott pályázat megvalósítása Bodméren, a 38/1 hrsz.-ú út burkolatának felújítása.**

A Felek rögzítik, hogy a Munkák kivitelezése nem építési hatósági engedély-köteles.

2. Határidők:

Munkakezdési határidő.: 2022. június.13.

Befejezési határidő: 2022. július 31.

2.1 Megrendelő előteljesítést elfogad.

2.2. A Vállalkozó az alábbi esetekben jogosult a szerződés, illetve a teljesítési határidő módosítására:

* A Megrendelő által igényelt műszaki tartalom módosulása, illetve pótmunka esetén,
* A Megrendelő által megbízott harmadik személy nem szakszerű munkavégzése által okozott akadályoztatás, illetve késedelem esetén,
* A Megrendelő a kivitelezéshez szükséges dokumentumok szolgáltatásával, illetve a szükséges intézkedések megtételével késedelembe esik,
* A Megrendelő a munkát leállítja.

3 Vállalkozói díj

3.1. A Vállalkozó vállalja, hogy

**8.725.920 Ft** + 2.355.998 Ft ÁFA áron elkészíti a tárgyban szereplő munkát.

Azaz: Tizenegymillió-nyolcvanegyezer-kilencszáztizennyolc Ft Bruttó

3.2. A végszámla az eredményesen befejezett műszaki átadás-átvétel után nyújtható be.

3.3. Megrendelő kijelenti, hogy jelen szerződés tárgyát képező munka megvalósulásának pénzügyi fedezete rendelkezésére áll.

3.4. A szerződő felek rögzítik, hogy a Vállalkozó jogosult 1 db előleg, és 1 db végszámlaszámla benyújtására. Az előlegszámla a munkaterület átadás-átvételét követően benyújtható a teljes ellenszolgáltatás **40 %**-ának megfelelő mértékű összegig! Az előleg fizetését a Megrendelő nem teszi függővé a szerződő fél részéről biztosíték nyújtásától.

A Vállalkozó **3.490.368 Ft** + 27 %Áfa azaz: **4.432.767 Ft** előleget kíván igénybe venni.

4. Számlák és fizetési határidők

4.1 Vállalkozó számlájának mindenkori melléklete a Megrendelő képviselője által elismert és aláírt teljesítési igazolás, melyet Megrendelő a műszaki átadás-átvételi eljárás befejezésekor átad Vállalkozó részére.

4.2 A Megrendelő - Vállalkozó erre vonatkozó kérelmére – a teljesítési igazolást akkor is köteles kiadni, ha a Megrendelő a Vállalkozó készre jelentésében a műszaki átadás-átvételi eljárás megkezdésére meghatározott időpontot követő 15 napon belül sem kezdte meg az átadás-átvételi eljárást, vagy nem fejezte be azt a szerződés szerinti határidőben.

4.3 Megrendelő a teljesítési igazoláson köteles feltüntetni a végszámla naptári nap szerint meghatározott fizetési határidejét.

4.4 A Vállalkozó a teljesítési igazolás kiadását követően – úgyszintén akkor is, ha szerződés szerinti szolgáltatását bizonyíthatóan, az esetleges hibák kijavításával bezárólag teljesítette, de a Megrendelő nem adja ki a teljesítési igazolást – mindaddig jogosult birtokában tartani a szerződés tárgyát, amíg a Megrendelő a szerződés szerinti és esedékessé vált vállalkozói díjat meg nem fizette. Ilyen esetben Vállalkozónak a birtoklással kapcsolatos költségeit Megrendelő köteles megtéríteni.

4.5 Megrendelő a számla kézhezvételétől számított **8 /nyolc /** napon belül átutalja a vállalkozói díjat Vállalkozó Raiffeisen banknál vezetett **11600006-00000000-94986693** számú számlájára.

4.6 Késedelmes számlafizetés esetén Megrendelő napi kamatszámítás mellett a Ptk. 6:155 § (1) bekezdése szerinti késedelmi kamatot köteles megfizetni.

5. Biztosítékok

5.1 Vállalkozó a szerződés tárgyára a szerződés teljesítésétől számítva 1 (egy ) évre terjedően jótállást vállal. A jótállási időtartam kezdetét a sikeres műszaki átadás-átvételi jegyzőkönyv aláírásának napjától kell számítani.

5.2 Vállalkozó nem felel a szerződés szerinti kötelezettsége késedelmes teljesítéséért azon esetekben, amikor olyan, mindkét fél érdekkörén kívül eső, előre nem látható és a felek ésszerű körültekintése ellenére sem elkerülhető körülmények (vis major) merülnek fel, amelyek megakadályozzák a szerződés teljesítését.

5.3 Szerződő felek megállapodnak abban, hogy Megrendelő 15 napot meghaladó fizetési késedelme esetén Vállalkozó választása szerint jogosult a késedelem időtartama alatt munkát szüneteltetni, vagy a szerződéstől elállni.

5.4 Amennyiben Megrendelő a szerződést saját érdekkörébe tartozó okból – ideértve a megfelelő fedezet hiányát, a Megrendelő megbízójának vagy megrendelőjének döntését, avagy pénzügyi helyzetét – nem teljesíti, Vállalkozó a vállalkozói díjnak a Ptk. 6:248. § b) pontja szerint csökkentett összegére tarthat igényt, és Megrendelő a bruttó árból számított 10 % kötbért köteles Vállalkozó részére megfizetni.

5.5 Amennyiben a teljesítés a Vállalkozó elállása folytán meghiúsul, Megrendelő az elmaradt munka jelen szerződés 3.1 pontja szerinti ellenértékének 10 %-át kitevő kötbér fizetésére, továbbá a Megrendelő ezt meghaladó, igazolt kárának megtérítésére köteles.

1. VÁLLALKOZÓI KÖTELEZETTSÉGEK

6.1. Vállalkozó a szerződés tárgyát képező munkákat a szerződés feltételei, az építési napló bejegyzései szerint, az érvényes Nemzeti Szabványok előírásainak megfelelően, az előírt minőségben végzi el, és teljesítésként csak az fogadható el.

6.2 Vállalkozó a munkaterületen csak magyar állampolgárokat, vagy érvényes munkavállalási engedéllyel rendelkező külföldieket alkalmazhat.

6.3. Vállalkozó az anyagok, szerelvények, gépek beépítésénél az első osztályú minőség biztosítását az érvényes rendeletek és szabványok szerint vállalja, és azt minőségtanúsítvánnyal igazolja.

6.4. A munkaterületen tárolt anyagokért Vállalkozó felel. Megrendelő jogosult a beépítésre kerülő vagy beépített anyagok minőségét ellenőrizni. A beazonosítható műbizonylatokat Vállalkozó az átadási dokumentációban Megrendelőnek átadja.

6.5. Vállalkozó a munkát a Megrendelővel egyeztetett ütemezés szerint végzi.

6.6. Vállalkozó a kivitelezés során köteles a munkaterületet tisztán tartani, a saját munkájából keletkezett törmeléket folyamatosan elszállítani.

6.7. Vállalkozó a kivitelezés során köteles biztosítani a munkaterület megközelíthetőségét, különösen a Mentők, a Tűzoltóság, szemétszállítás, illetve a helyszínen működő üzem számára).

6.8. A Vállalkozó tárgyi munka megvalósításához a következő gépeket és anyagokat biztosítja:

- A kivitelezéshez szükséges minden anyag, és gép biztosítása.

7. MEGRENDELŐI KÖTELEZETTSÉGEK

7.1 Megrendelő az építkezéshez szükséges, a biztonságtechnika követelményeknek megfelelő, és építésre alkalmas állapotban lévő munkaterületet a jelen szerződés 2. pontjában meghatározott időpontig köteles átadni. Megrendelő a Vállalkozót a munkaterület átadásának időpontjáról 5 nappal korábban írásban értesíti. A munkaterület átadás-átvétele építési naplóban történő rögzítéssel történik. A naplóban felek képviselői rögzítik az együttműködés részletes feltételeit.

7.2. Megrendelő a Vállalkozó által vezetett építési naplót legalább 5 munkanaponként ellenőrzi.

7.3. Megrendelő köteles az elvégzett munkát a Vállalkozó készrejelentését követően műszaki átadás-átvételi eljárás során megvizsgálni.

7.4. Megrendelő a műszaki átadás-átvételi eljárásra az illetékes szakhatóságokat meghívja. Megrendelő köteles a műszaki átadás-átvételt folyamatosan végezni, és a szükséges időtartam elteltével befejezni. Vállalkozó az eljárásban köteles együttműködni.

7.5. Felek a műszaki átadás-átvételi eljárásról jegyzőkönyvet vesznek fel.

7.6. A műszaki átadás-átvételi eljárás befejezésekor a Megrendelő kiadja a teljesítési igazolást.

7.7. A teljesítésigazolás kiállítását követően a Megrendelő a 4.5. pontban meghatározottak szerint megfizeti a jelen szerződés 3.1. pontjában megjelölt vállalkozói díjat Vállalkozó részére.

8. EGYÉB MEGÁLLAPODÁSOK

8.1 Vállalkozó a munkával kapcsolatos javaslatait csak Megrendelő jóváhagyása esetén valósíthatja meg.

Vállalkozó az ebből eredő késedelemért nem köteles helytállni.

8.2 Vállalkozó a jelen szerződés tárgyát képező létesítménnyel és annak kivitelezésével kapcsolatos nyilvános közleményre csak Megrendelő beleegyezésével jogosult. A Vállalkozó a munkát referenciaként feltüntetheti.

8.3 Vállalkozó nem felelős a Megrendelő, vagy a Megrendelő más közreműködője által teljesített szolgáltatás hibájáért (pl. tervhiba, vagy fenntartási, felújítási munkák esetén a meglévő alépítmény teherbírási és vízelvezetési hiányosságaira visszavezethető hibák, stb.). Az ilyen okból bekövetkező meghibásodások javítási költségét a Megrendelő viseli.

8.4 A Vállalkozó nem felelős a földben lévő olyan közművekben keletkezett kárért, melyeknek helyéről előzőleg nem szerzett tudomást.

9. KAPCSOLATTARTÁS

9.1 Felek kijelentik, hogy a szerződés teljesítése érdekében folyamatos együttműködésre törekednek. Az együttműködést felek képviselőik útján valósítják meg.

Megrendelő képviselője:

Név/beosztás: Katona László

Cím: 8080 Bodmér, Vasvári P. u. 58.

Telefonszám: +36 30/ 250-2301

E-mail: hivatal@bodmer.hu

Vállalkozó képviselője:

Név/beosztás: Szabó Gábor

Cím: 2330 Dunaharaszti, Kőrisfa u. 22/b

Mobil: +36 20/556-7895

E-mail: gdrtrio@gmail.com

10. ZÁRÓ RENDELKEZÉSEK

10.1 A jelen szerződés által nem szabályozott kérdésekben a Polgári Törvénykönyvről szóló 2013. évi V. törvény (Ptk.) és a vonatkozó jogszabályok az irányadók.

10.2 A felek a jelen szerződésből eredő jogvitáikat megkísérlik békés úton rendezni. Amennyiben ez nem vezet eredményre jogvitájuk elbírálására a Polgári perrendtartásról szóló 1952. évi III. törvényben meghatározott szabályok szerint hatáskörrel rendelkező és illetékes bíróság jár el.

10.3 Az alábbi mellékletek a jelen szerződés elválaszthatatlan részét képezik:

1.sz. mell.. A Bodmér 38/1 sz. út felújítására benyújtott Árajánlat

10.4 A jelen szerződés módosítása csak írásban, a felek kölcsönös egyetértésével és cégszerű aláírásával lehetséges. Nem helyettesítheti a szerződés módosítását kooperációs jegyzőkönyvben rögzített megállapodás, építési naplóban történt bejegyzés vagy bármiféle megállapodás.

A jelen szerződést Felek egyetértően elfogadták, és mint akaratukkal mindenben megegyezőt, cégjegyzésre jogosult képviselőik útján aláírták.

Bodmér, 2022. június 09.

|  |  |
| --- | --- |
| ……………………………… | ……………………………… |
| Katona László  polgármester | Szabó Gábor  vállalkozó |
| Bodmér Község Önkormányzata | GDR Trió Kft. |

Jogilag ellenjegyezte: Pénzügyileg ellenjegyezte:

Dr. Sisa András Vida Krisztina

jegyző pénzügyi előadó